《试毕还伏魔寺置酒丁香花下》
清代·顾印愚

十日闭蜂房，下帷如处女。失喜春未残，花叶媚禅宇。

芳丛百枝附，生意一时吐。何人调粉绛，苞萼竞妍妩。

青阳荡郊闉，秾华浣尘土。归来犹相待，想像忍风雨。

肯孤芳尊赏，更作禊事补。平生看花醉，不惜累觞举。

独感江渎春，愧谢池堂主。

作者简介：顾印愚，字印伯，号所持，华阳人。光绪己卯兴人，官湖北知县。